|  |  | ### Hírlevél Új Könyvek 2024. december 22. |
| Greg Heffley nagy szószban van - rá kellett jönnie, hogy ha az ember egy nagy adag családi drámához hozzákever egy aprócska nyaralót, és ezt meghinti rekkenő hőséggel, abból csak katasztrófa sülhet ki. Apropó sütés-főzés... A nagyi híres húsgolyóinak receptje évek óta hétpecsétes titok. És nem ez az egyetlen terítéken lévő rejtély - vajon Gregnek sikerül kifőznie az összeset? Vagy ez a nyár is mehet a levesbe? Ismerd meg a Ropi-világ legújabb kalandját! 10 éves kortól ajánljuk! |
| Az Apám üzent Grecsó Krisztián eddigi legszemélyesebb könyve, miközben valódi fikció. Regényes nyomozás a családi múlt után, amely a személyes vallomás látszatát kelti. Mit jelent a kitörés a paraszti kultúrából? Milyen férfiszerepeket kínál fel a társadalom, amelyekből válogathatunk? Mennyire ura egy nő a saját sorsának? Hány generáció életét változtatja meg egy különös döntés? Az Apám üzent megrázó család- és identitásregény, apakönyv egy nemzedékről, amely nem találta a helyét a Kádár-korban, de még kevésbé a rendszerváltás után, és egy másik nemzedékről, amelynek ezzel az örökséggel számot kell vetnie. |
| Budapest, a sötét 90-es évek végén. Tombol az erőszak mindenhol. Doszpot Péter, a BRFK valaha volt legfiatalabb gyilkossági főzsaruja épp egy budai villához száguld: egy húszéves lány megölését jelentették. Az utóbbi hónapok brutális alvilági leszámolásai után egy számukra hétköznapi eset kinyomozása vár rájuk. Csakhogy a gyilkost minden erőfeszítésük ellenére sem sikerül azonosítani. Egy évvel később egy véletlen találkozás egy tihanyi étteremben ismét lendületbe hozza az eseményeket, de eközben Budapesten már egy újfajta félelem tartja rettegésben az embereket: egy sorozatgyilkos mészárol le gyanútlan boltosokat kegyetlenül, gyakran fillérekért. Miközben Doszpot és csapata versenyt fut az idővel, hogy megakadályozza az újabb gyilkosságokat, a fiatal lány megölése sem hagyja nyugodni, ráadásul az ügyben egyre nyugtalanítóbb részletekre derül fény. Szlavicsek Judit pattanásig feszült regénye Doszpot Péter, volt gyilkossági zsaru több mint ötvenórányi mélyinterjún rögzített visszaemlékezésein és korabeli napilapok újságcikkein alapul, a legizgalmasabb krimik eszköztárával vegyítve. A könyv ott lebeg valahol az írói képzelet és egy legendás bűnügyi korszak rögvalójának határán, de semmi kedve tartozni egyik világhoz sem. Ez a történet ötven százalék valóság és ötven százalék fikció - de 100% Doszpot. |
| Család, varázslat, veszély... Az 1746-os jakobita felkelés elsodorta egymástól Jamie Frasert és Claire Randallt, akik csak húsz év után találtak ismét egymásra. Most az amerikai függetlenségi háború hasonló kilátásokkal fenyegeti őket, de 1779-ben Claire és Jamie ismét együtt lehet a lányukkal, Briannával, a férjével, Rogerrel és a gyermekeikkel Fraser's Ridge-en. Ez olyan valóra vált álom, amit Fraserék korábban elképzelhetetlennek hittek. Ám a gyarmatokon egyre nő a feszültség, és a helyi indulatok következtében az észak-karolinai hátország aprócska településein, sőt Fraser's Ridge-en is elszabadul a pokol. Briannában és Rogerben megfogalmazódik a kérdés, vajon nagyobb biztonságban vannak-e itt, mint a 20. században voltak. A forradalom egyre közelebb ér Fraser's Ridge-hez, és mivel a családjuk ismét együtt van, Jamie és Claire számára több forog kockán, mint bármikor korábban... Hagyd, hogy magával ragadjon! "Ebben a könyvben minden benne van, amit az olvasók szeretnek az Outlander-sorozatban." - Guardian "Már akkor bestseller volt, amikor kikerült a polcokra. Ez a könyv lehet a 21. századi Elfújta a szél." - Book Reporter Mélyedj el! Kapcsolj ki! Légy jelen! Felnőtteknek ajánljuk! |
| Meddig mennél el, hogy megtalálj egy gyermeket? A VÖRÖS SÁL és AZ OLASZ FELESÉG című bestsellerek szerzőjétől Berlin, 1948. A háború véget ért, Berlin romokban hever. A szovjetek blokád alatt tartják a város keleti felét, és csak a szövetségesek által kialakított légihídon érkező élelem mentheti meg a berlinieket az éhhaláltól. Anna, a kerékpárok szerelmese és Ingrid, a kötéltáncos élete összekapcsolódik, amikor válaszokat keresnek, és lehetőséget a bosszúra, miután a háború tragikus eseményei gyökeresen megváltoztatták az életüket. Mindketten egy lebombázott város sötét árnyai között élnek, ahol a jó és a rossz között csak egy vékony határvonal húzódik. Megértik, hogy csak akkor van esélyük a túlélésre, ha tisztában vannak azzal, mivel kereskedhetnek: élelmiszerrel, gyógyszerrel, családi örökséggel vagy épp titkokkal. Annának a tiltott szerelemért is meg kell harcolnia, és közben mindent megtesz, hogy megmentse a romok között élő, elárvult gyermekeket. Mindeközben nem adja fel az elvesztett gyermek utáni kutatást sem. A város a megszálló Vörös Hadsereg katonáitól és titkos kémektől hemzseg, senki sem érezheti magát biztonságban, senki sem tudhatja, kiben bízhat meg. --- Kate Furnivall utánozhatatlan stílusa azonnal magával ragad, amellyel egy félelmetes történelmi időszakba kalauzol el bennünket. Lenyűgöző mestermunka a történelmi fikciók között. Abszolút diadal! - DINAH JEFFERIES Megrendítő történet két nőről, akik próbálnak túlélni a háború utáni Berlinben... Az első sortól az utolsóig feszültségben tart. - LOUISE CANDLISH A háború után kettéválasztott Berlinben élők mindennapjainak gyönyörűen megírt, részletes ábrázolása. Finoman megrajzolt karakterek és egy olyan történet, amely egyszerre erőteljes és szívszorító. Kate Furnivall az egyik kedvenc íróm lett. - B.A. PARIS |
| A 12 szabály az élethez című globális bestseller szerzőjétől Dr. Peterson a nyugati világ alapjait alkotó, ősi történetekbe kalauzol bennünket. Lázadás, áldozathozatal, szenvedés és diadal - a Bibliából ismert történetek jelentik azt a stabil közeget, inspirációt, ami gondolkodásunkat mind kulturális, mind pszichológiai szempontból egybefogja. Ádám és Éva - az ember bűnbeesése; gyilkos viszályba forduló neheztelés Káin és Ábel között; Noé, a vízözön, ez a világrengető természeti csapás; Bábel tornyának összeomlása; Ábrahám szörnyű megpróbáltatásai; Mózes népének eposzi sorsa. Hogyan értelmezzük ezeket a történeteket? Mi volt az az évszázadokon keresztül tartó késztetés, amely lehetővé tette, hogy létrejöjjenek ezek az írások és egybegyűjtsék őket? Hogyan egyesítik szellemiségünket, hogyan tartják össze a világot, és sarkallnak bennünket ugyanabba az irányba? Itt az ideje, hogy a tudomány és a spiritualitás összefüggésében megértsük mindezt; hogy tudatosítani tudjuk magunkban mindennek a lelki és társadalmi vonatkozásait; hogy most először szembenézzünk azzal, kik is vagyunk mi, és kik a többiek. Illés próféta ráébred, hogy amikor saját lelkiismerete hangját hallja, az nem más, mint Isten Hangja. Jónás a cet gyomrába kerül, és ezáltal konkrétan a pokollal néz szembe, mert nem hallgatott a jó szóra, és elmulasztotta, hogy cselekedjen. Dr. Peterson részletes elemzései mélyebb megértéshez juttatnak el bennünket, megvilágítják a lelkünk mélyén ott levő, és társadalmunk alapjait jelentő mintázatokat. Éljük újra együtt az emberiség legnagyszerűbb történeteit Dr. Petersonnal! Vegyük a bátorságot, és birkózzunk Istennel. |
| Miért élnek a világon a legtovább öt, egymástól távol eső földrajzi térség lakói - és hogyan élhet bárki hosszabb, teljesebb életet! E régiók lakóit kiemelkedően egészséges életmód jellemzi, aminek köszönhetően kivételesen hosszú élettartammal büszkélkedhetnek. De mit is jelent ez valójában? Aktív, társas kapcsolatokban bővelkedő, betegségektől mentes életet egészen nyolcvan-kilencvenéves korukig - vagy akár azon is túl. Melissa Petitto - séf és dietetikus - megismertet bennünket az említett térségekre jellemző étkezési, illetve életmódbeli szokásokkal, és megmutatja: az érzelmi jóllét és a társas kapcsolatok mellett e tájak lakóinak közös jellemzője, ahogy az ételeiket megválasztják és elkészítik. Ismerkedjünk ezen régiók ízeivel! E könyvben a szerző ötven olyan egészséges, növényi alapú étel receptjét gyűjtötte csokorba, amelyek a világ leghosszabb átlagos élettartammal rendelkező közösségeinek színes kulináris hagyományait tükrözik. Legyen szó a Costa Rica-i tortilláról vagy az okinavai tejteáról, a szardíniai vadnövénylevesről vagy az ikáriai ratatouille-ról, netán egy kiadós kaliforniai vegántálról, e finomságok receptjei bizonyítják: egyáltalán nem bonyolult feladat egészséges, mégis rendkívül ízletes ételeket varázsolni az asztalunkra. Eljött a pillanat, amelytől kezdve hosszabb és élvezetesebb életet élhetünk! |